Official Journal L 096 , 28/03/1998 P. 0022 - 0026



NARIADENIE KOMISIE (ES) č. 696/98 z 27. marca 1998, ktorým sa vykonáva nariadenie Rady (ES) č. 515/97 o vzájomnej pomoci medzi správnymi orgánmi členských štátov a spolupráci medzi správnymi orgánmi členských štátov a Komisiou na zabezpečenie riadneho uplatňovania predpisov v colných a poľnohospodárskych záležitostiach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 515/97 z 13. marca 1997 o vzájomnej pomoci medzi správnymi orgánmi členských štátov a spolupráci medzi nimi a Komisiou na zabezpečenie riadneho uplatňovania predpisov v colných a poľnohospodárskych záležitostiach, ďalej len "základné nariadenie", a najmä na jeho článok 43 ods. 3[1], keďže základné nariadenie ustanovuje vytvorenie centrálnej databázy na uspokojenie potrieb administratívnych orgánov zodpovedných za uplatňovanie legislatívy na colné a poľnohospodárske záležitosti a záležitosti Komisie; keďže účelom tejto databázy je pomôcť v prevencii, vyšetrovaniu a stíhaniu skutkov, ktoré sú v rozpore s colnou a poľnohospodárskou legislatívou, zvýšením účinnosti postupov spolupráce a riadenia príslušných orgánov prostredníctvom rýchlejšieho obehu informácií; keďže je potrebné určiť činnosti týkajúce sa uplatňovania poľnohospodárskej legislatívy, pre ktoré sa musia zaviesť informácie do centrálnej databázy colného informačného systému (CIS), ako požaduje základné nariadenie; keďže je potrebné, podľa článku 25 základného nariadenia, určiť aj prvky, ktoré treba zaradiť do databázy CIS pre každú z kategórií podľa položiek a) až f) článku 24 vyššie uvedeného nariadenia; keďže vyššie uvedené prvky obsahujú osobné údaje, ktoré podliehajú osobitným ochranným opatreniam; keďže najmä tieto údaje možno ukladať do databázy, iba keď sú splnené podmienky stanovené v článku 27 ods. 2 základného nariadenia; keďže opatrenia ustanovené v tomto nariadení sú v súlade so stanoviskom výboru ustanoveného v článku 43 základného nariadenia, PRIJALA TOTO NARIADENIE: Článok 1 Činnosti v spojení s uplatňovaním poľnohospodárskych predpisov, ktoré si podľa článku 23 základného nariadenia vyžadujú zavedenie informácií do colného informačného systému (CIS), sú činnosti súvisiace s: a) dovozom tovaru z tretích krajín, ktorý podlieha poľnohospodárskej legislatíve, a najmä colným poplatkom; b) vývozom tovaru do tretích krajín, ktorý podlieha poľnohospodárskej legislatíve; c) pohybom tovaru, ktorý podlieha poľnohospodárskej legislatíve, v rámci spoločného alebo vonkajšieho tranzitného režimu a činnosťami zahrňujúcimi dočasné uskladnenie takého tovaru v spoločenstve, keď sa obchoduje medzi spoločenstvom a treťou krajinou; d) pohybom tovaru vnútri spoločenstva, ktorý podlieha obmedzeniam alebo zákazom vyplývajúcim z poľnohospodárskej legislatívy, alebo ktorý je zvýhodnený pomocou spoločenstva. Článok 2 Prvky, ktoré pravdepodobne budú zaradené do databázy CIS podľa kategórií a) až f) článku 24 základného nariadenia, sú uvedené v prílohe k tomuto nariadeniu. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 13. marca 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. marca 1998 Za Komisiu Mario MONTI člen Komisie ---------------- PRÍLOHA a) KOMODITY Charakter alebo opis: deklarovaný: s podozrením: zistený: Kód TARIC: deklarovaný: s podozrením: zistený: Množstvo: deklarované: s podozrením: zistené: Hmotnosť: deklarovaná: s podozrením: zistená: Hodnota: deklarovaná: s podozrením: zistená: Druh obalov/označenie: Pôvod: deklarovaný: s podozrením: zistený: Trasa: Dovoz z (krajina odosielania): Dátum: deklarovaná: .... /.... /.... s podozrením: .... /.... /.... zistená: .... /.... /.... Zastávky/preloženie nákladu: Dátum: deklarované: .... /.... /.... s podozrením: .... /.... /.... zistené: .... /.... /.... Miesto určenia: Dátum: deklarované: .... /.... /.... s podozrením: .... /.... /.... zistené: .... /.... /.... Colný úrad: vstupu/dovozu tranzitu výstupu/vývozu Colný režim alebo colný štatút: Doklady predložené na colné odbavenie/nákladný list: druh a číslo: dátum vydania: miesto vydania: vydal: Navrhovaný úkon: Výstražný kód (riziko nebezpečného tovaru): Situácia: Styčné miesto pre ďalšie informácie: Výsledok oznámený: b) DOPRAVNÉ PROSTRIEDKY Druh dopravy: Dopravné prostriedky: druh: totožnosť (registračné číslo): Kontajner: druh: číslo: Trasa: Miesto odchodu:Dátum: deklarované: .... /.... /.... s podozrením: .... /.... /.... zistené: .... /.... /.... Zastávky: Dátum: deklarované: .... /.... /.... s podozrením: .... /.... /.... zistené: .... /.... /.... Miesto príchodu: Dátum: deklarované: .... /.... /.... s podozrením: .... /.... /.... zistené: .... /.... /.... Colný úrad: vstupu/dovozu tranzitný výstupu/vývozu Navrhovaný úkon: Situácia: Styčné miesto pre ďalšie informácie: Výsledok oznámený: c) SPOLOČNOSTI Názov alebo obchodná známka: Adresa/-y*: Registračné číslo*: Číslo DPH (DIČ)*: Činnosť: druh: úloha v tomto prípade Súvisiace spoločnosti: názov: adresa: Navrhovaný úkon: Situácia: Styčné miesto pre ďalšie informácie: Výsledok oznámený: d) OSOBY Priezvisko: Krstné mená: Rodné meno: Prezývka: Dátum a miesto narodenia: Národnosť: Pohlavie: Osobné údaje a trvalé fyzické vlastnosti: Použité dopravné prostriedky: (registračné číslo): Dôvod zápisu údajov: Navrhované úkony: Výstražný kód (označujúci akékoľvek minulé ozbrojenie, násilie alebo únik): Situácia: Styčné miesto pre ďalšie informácie: Výsledok oznámený: e) SKLONY K PODVODOM: Sklony týkajúce sa legislatívy: Sklony týkajúce sa tovaru: Sklony týkajúce sa zúčastnených krajín: Sklony týkajúce sa úlohy zúčastnených spoločností: Sklony týkajúce sa druhov podvodov a modus operandi: Styčné miesto pre ďalšie informácie: Výsledok oznámený: f) DOSTUPNOSŤ ZNALECKÉHO POSÚDENIA Správna príslušnosť alebo iná príslušnosť (uveďte): Znalecké posúdenie ohľadne osobitných činností/tovaru: Obchodné posúdenie: Vedecko-technické posúdenie: Analytické posúdenie: ------------- [1] Ú. v. ES L 82, 22.3.1997, s. 1.